न्यूज 24 ब्यूरो, नई दिल्ली ( 14 सितंबर ): हरियाणा के महेंद्रगढ़ जिले में 19 साल की सीबीएसई टॉपर रही एक लड़की के साथ गैंगरेप की दिल दहला देने वाली घटना सामने आई है। आरोप है कि महेंद्रगढ़ के कनिना में 3 लोगों ने सीबीएसई टॉपर रही लड़की का कथित रूप से अपहरण कर उसके साथ बलात्कार किया। यह जानकारी पुलिस ने गुरुवार को दी। हालांकि मामले में अभी तक कोई गिरफ्तारी नहीं हुई है। पीड़िता बोर्ड में टॉपर रह चुकी है। लड़की को राष्ट्रपति पुरस्कार से सम्मानित भी किया जा चुका है।